Бо қарори мушовараи

Вазорати маориф ва илми

Ҷумҳурии Тоҷикистон

аз “\_\_\_\_”\_\_\_\_\_\_\_\_соли2022

№\_\_\_\_/\_\_\_тасдиқ шудааст

**НИЗОМНОМАИ АТТЕСТАТСИЯИ ХАТМ
ДАР МУАССИСАИ ТАҲСИЛОТИ ОЛИИ КАСБӢ**

Низомномаи аттестатсияи хатм дар муассисаи таҳсилоти олии касбӣ дар асоси Қонуни Ҷумҳурии Тоҷикистон “Дар бораи маориф”, Қонуни Ҷумҳурии Тоҷикистон “Дар бораи таҳсилоти олии касбӣ ва таҳсилоти касбии баъд аз муассисаи олии таълимӣ”, “Стандарти давлатии таҳсилоти олии касбии Ҷумҳурии Тоҷикистон” ва дигар санадҳои меъёрии ҳуқуқии соҳаи таҳсилоти олии касбӣ таҳия шуда, дар он таҷрибаи низоми таҳсилоти олии байналмилалӣ ба назар гирифта шудааст.

# МУҚАРРАРОТИ УМУМӢ

1. *Аттестатсияи хатм* -аттестатсияи ниҳоии давлатии донишҷӯ, инчунин магистрант буда, тартибест, ки дараҷаи фарогирии донишҷӯ / магистрантро ба стандарти ҳатмии давлатии сатҳи марбутаи таълим муайян намуда, аз рӯйи натиҷаи он ба донишҷӯ / магистрант ҳуҷҷати давлатии дорои таҳсилоти олии дахлдор дода мешавад.
2. Низомномаи мазкур тартиби аттестатсияи хатмкунандагони зинаҳои таҳсилоти бисёрзинагиро барои гирифтани дараҷаи *“бакалавр”* ва *“магистр”,* инчунин таҳсилоти анъанавиро барои гирифтани тахассуси *“мутахассис”* муайян месозад.
3. Кори мустақилонаи ҷамъбасткунандаи хатмкунандаи МТОК дар зинаи бакалавриати таҳсилоти бисёрзинагӣ *рисолаи бакалаврӣ*, дар зинаи магистратураитаҳсилоти бисёрзинагӣ *рисолаи магистрӣ*, дар таҳсилоти анъанавӣ *кори тахассусӣ* буда, дар умум *рисолаи хатм* ҳисоб меёбад.
4. Муассисаи таҳсилоти олии касбие, ки аккредитатсияи давлатӣ дорад, ҳуқуқи гузаронидани аттестатсияи хатмро дорад.
5. Дар доираи аттестатсияи хатм хатмкунанда як ё якчанд имтиҳони давлатӣ супорида, рисолаи хатми худро ҳимоя мекунад. Миқдори имтиҳони давлатӣ, ба ҷойи ҳимояи рисолаи хатм супоридани имтиҳонҳои давлатии иловагиро нақшаи таълими намунавии ихтисоси хатмкунанда муайян мекунад.
6. Аттестатсияи хатм баъди азхудшавии ҳамаи модулҳои (фанҳо, таҷрибаомӯзиҳо, корҳову лоиҳаҳои курсӣ, корҳои илмиву тадқиқотӣ, таҳияи рисолаи хатм, ...) нақшаи таълими намунавии аз тарафи Вазорати маориф ва илмиҶумҳурии Тоҷикистон тасдиқ шуда, дар соли ниҳоии таҳсили донишҷӯ / магистрант гузаронида мешавад.

# ТАРТИБИ ГУЗАРОНИДАНИ АТТЕСТАТСИЯИ ХАТМ

1. Аттестатсияи хатм аз тарафи комиссияи аттестатсияи хатмгузаронида мешавад.
2. Барои баргузор намудани аттестатсияи хатм дар муассисаи таҳсилоти олии касбӣ аз ихтисосҳои алоҳида вобаста ба шумораи хатмкунандагони зинаҳои бакалавриат ва магистратураи шаклҳои таҳсили рӯзона ва фосилавии таҳсилоти бисёрзинагӣ, таҳсилоти анъанавӣ бо шаклҳои таҳсили рӯзона ва ғоибона, инчунин таҳсилоти олии дуюм як ва ё якчанд комиссияи аттестатсияи хатм ташкил карда мешавад.
3. Як комиссияи аттестатсияи хатм барои гузаронидани аттестатсия дар муҳлатҳои муайяншуда дар нақшаи таълим ва ба муҳлати дароз аз иҷрои сарбории вазифавӣ дур накардани аъзои комиссия на бештар аз 60 хатмкунандаро аттестатсия мекунад.
4. Аттестатсияи хатм аз модулҳои (фанҳо, таҷрибаомӯзиҳо, кору лоиҳаҳои курсӣ, корҳои илмӣ-тадқиқотӣ, ...) тахассусие, ки дар нақшаи таълимии намунавии аз тарафи Вазорати маориф ваилми Ҷумҳурии Тоҷикистон тасдиқшуда муайян шудаанд, гузаронида мешавад.

Барномаҳои таълимии (силлабусҳои) аттестатсияи хатм, дар алоҳидагӣ барои имтиҳони давлатӣ ва иҷрои рисолаи хатм аз тарафи кафедраи тахассусӣ тартиб дода шуда, садоратифакултетонҳоро тасдиқмекунад. Дар онҳо салоҳияти хатмкунанда, ки аттестатсияи хатм азхудшавии онҳоро месанҷад, оварда мешаванд. Билетҳои имтиҳонҳои давлатӣ аз рӯйи саволномаи дар барномаи таълимӣ муайяншуда тартиб додашуда, онҳоро декани факултет тасдиқ мекунад.

1. Тартиби муайянкунии мавзуъҳои рисолаҳои хатм ва роҳбарони илмӣ, тақсимоти онҳо байни хатмкунандагон, тасдиқи онҳо, раванди иҷрои корҳо нисбат ба рисолаи хатм, таҳияи матни рисола дар ҳуҷҷатҳои дигари дастуриву методӣ муайян карда мешаванд.
2. Ҷадвали баргузории ҷаласаҳои комиссияҳои аттестатсияи хатм бо дарназардошти миқдори хатмкунандагони аттестатсияшаванда 3 ҳафта қабл аз оғози аттестатсияи хатм бо пешниҳоди декани факултет аз тарафи ректори (директори) муассисаи таҳсилоти олии касбӣ бо фармоиш тасдиқ карда мешавад.
3. Барои *шаффоф гузаштани аттестатсияи хатм*иштироки хоҳишмандон дар ҷаласаҳои комиссияи аттестатсияи хатм ва шиносоии пешакии хоҳишмандон бо рисолаҳои хатм баъди пайдошавии ҷадвали кори комиссия дар давоми 1 ҳафта ҳар як хатмкунанда ба садорати факултет муроҷиат намуда, худро барои супоридани имтиҳони давлатӣ ва ҳимояи рисолаи хатм ба вақти дар ҷадвали баргузории ҷаласаҳои комиссияҳои аттестатсияи хатм муайяншуда номнавис карда, рисолаи омодаи худро пешниҳод менамояд. 2 ҳафта пеш аз оғози кори комиссия рӯзи супоридани имтиҳони давлатӣ ва ҳимояи рисолаи хатми ҳар як хатмкунанда муайян ва дар сомонаи МТОК бояд инъикос гардад. Ба ғайр аз ин, 2 ҳафта пеш аз ҳимоя рисолаҳои хатми ҳар як хатмкунанда дар формати PDF бояд дар сомонаи МТОК нашр гардад.

Агар хатмкунанда дар рисолаи худ маълумоти махсус, ки бояд нашр нашавад, истифода бурда бошад, бо иҷозати ректори (директори) муассисаи таҳсилоти олии касбӣ рисола дар сомона нашр намешавад.

1. Кафедраи тахассусӣ 3 ҳафта пеш аз оғози кори комиссия тавассути почтаи электронӣ нусхаи электронии ҳуҷҷатҳои тасдиқшудаи ихтисос – *нақшаи таълими намунавӣ*, *барномаи таълимии (силлабуси) имтиҳони давлатӣ* ва *барномаи таълимии (силлабуси) рисолаи хатмро* ба раиси комиссия барои шиносоӣ мефиристад.

# КОМИССИЯИ АТТЕСТАТСИЯИ ХАТМ

1. Комиссияи аттестатсияи хатм аз раис, аъзои комиссия (на камтараз 3 нафар) ва котиб иборат мебошад. Ақаллан як нафар аъзои комиссия бояд намояндаи бозори меҳнат - корманди корхона ё ташкилоти соҳавӣ бошад.
2. Раисони комиссияҳои аттестатсияи хатм ҳамасола бо фармоиши вазири маориф ва илми Ҷумҳурии Тоҷикистон аз зумраи номзадони илм, докторони илм, академикҳо, мутахассисони вазорату идораҳо ва муассисаҳои соҳавӣ таъйин карда мешаванд.

Агар ҳамаи аъзоёни комиссия,аз он ҷумла, раис дорои дараҷаи илмӣ бошанд, комиссия аттестатсияи хатмро дар зинаи магистратура низ гузаронида метавонад, вагарна барои зинаи магистратура комиссияи алоҳида ташкил карда мешавад.

Бо дарназардошти риоя кардани муҳлатҳои дар нақшаҳои таълими намунавӣ муайяншуда ва аз кори асосӣ ба муҳлати дароз ба кори комиссия нагирифтан раис ва шахсони ба як ё якчанд комиссияи аттестатсияи хатм аъзобуда аттестатсияи на зиёда аз 60 хатмкунандаро гузаронида метавонанд.

Номзадии раисони комиссияҳои аттестатсияи хатм аз захираи кадрии мутахассисони соҳа, кидар раёсати таҳсилоти олии касбӣ ва баъдидипломӣ бо пешниҳоди муассисаҳои таҳсилоти олии касбӣ ҷамъ оварда шудааст, пешниҳод карда мешаванд.

1. Фармоиш дар бораи тасдиқи раисони комиссияҳои аттестатсияи хатм на камтар аз ду моҳ қабл аз оғози кори комиссия ба тавсиб мерасад. Раисони таъйиншудаи комиссияҳо танҳо ду сол пайи ҳам метавонанд ба ҳайси раис фаъолият намоянд. Дар сурати зарурат онҳо метавонанд баъди 2 сол боз ба ҳайси раиси комиссия таъйин шаванд.
2. Аъзои комиссияҳои аттестатсияи хатм аз ҳисоби мутахассисони соҳа, омӯзгорон ба истиснои ассистентон, номзадони илм, докторони илм, ки дар ҳамин муассисаи таҳсилоти олии касбӣ ё дигар муассисаҳо кору фаъолият мекунанд, бо фармоиши ректор (директор) таъин карда мешаванд. Котиби комиссия аз ҳисоби кормандон ва омӯзгорони кафедраҳои тахассусӣ таъин карда мешаванд.
3. Фармоиш дар бораи тасдиқи аъзои комиссияҳои аттестатсияи хатм ва котибони он на камтар аз як моҳ то оғози кори комиссия бояд ба тавсиб расад.
4. Намояндаи факултети муассисаи таҳсилоти олии касбӣ (декани факултет ё яке аз муовинони декани факултет) дар аттестатсияи хатм фаъолона иштирок мекунад, аммо аъзои комиссияи аттестатсияи хатмшуда наметавонад.

Назорати умумии раванди аттестатсияи хатм нисбат ба хатмкунандагони зинаи магистратура ба уҳдаи муовини ректор (директор) оид ба илм ва воҳиди сохтории ба магистратура вобастаи маъмурият, нисбати боқимонда хатмкунандагон ба уҳдаи муовини ректор (директор) оид ба таълим ва раёсат / шуъбаи таълим вогузор карда мешавад.

1. Комиссияҳои аттестатсияи хатм дар муҳлатҳое, ки дар нақшаи таълимии намунавии аз тарафи вазири маориф ва илми Ҷумҳурии Тоҷикистон тасдиқшуда муайян шудааст, фаъолият мекунанд.
2. Кори комиссияҳои аттестатсияи хатм дар ҳамаи зинаву шаклҳои таҳсилот ба истиснои магистратура дар як рӯз набояд аз 6 соат ва шумораи хатмкунандагоне, ки аз аттестатсияи хатм мегузаранд, набояд аз 12 нафар зиёд бошанд.

Дар зинаи магистратура бошад, шумораи хатмкунандагоне, ки аз аттестатсияи хатм мегузаранд, дар як рӯз набояд аз 8 нафар зиёд бошад.

1. Вазифаҳои раиси комиссияи аттестатсияи хатм аз инҳо иборатанд:
	* + шиносоӣ бо талаботи Низомномаи мазкур;
		+ баҳогузорӣ ва ҷамъбасти баҳои аъзои комиссияи аттестатсияи хатм ба омодагии назариявӣ ва амалӣ, малака ва маҳорати касбии хатмкунандагон;
		+ ба хатмкунандагон додани дараҷаи тахассус ва дипломи намунаи давлатӣ мувофиқ ба донишандузӣ ва қобилияти касбии онҳо;
		+ тавсия намудани хатмкунандагон ба зинаи магистратура ва докторантура аз рӯйи ихтисос (PhD);
		+ омода намудани ҳисобот оид ба фаъолияти комиссияи аттестатсияи хатм, нишон додани камбудиву норасоиҳо ва роҳҳои бартараф намудани онҳо, пешниҳоди тавсияҳо ҷиҳати паҳни намудани таҷрибаи пешқадам;
		+ пешниҳоди ҳисобот барои муҳокима ва тасдиқ ба шӯрои олимони факултет.

# РАВАНДИ АТТЕСТАТСИЯИ ХАТМ

1. Имтиҳони давлатӣ ва ҳимояи рисолаҳои хатм дар вақти аттестатсияи хатм *шифоҳӣ* гузаронида мешаванд. Дар ҳолати зарурӣ як қисми аъзои комиссия метавонанд дар ҷаласаҳои комиссия *ба таври онлайн* иштирок намоянд.
2. Хатмкунандагон бояд бо истифода аз технологияи муосир дар вақти ҳимояи рисолаи хатм натиҷаи асосии худро муаррифӣ намоянд.
3. Донишҷӯёни бемори бистаришудаи имкони баромад кардан ва ба саволҳо ҷавоб додан дошта ё донишҷӯёни аз мавзеъҳои дурдаст ҳозир шуда натавониста метавонанд ба тариқи истисно бо розигии ректори (директори) муассисаи таҳсилоти олии касбӣ ва раиси комиссия дар ҳолати таъмини алоқаи сифатноки видеоӣ ба тариқи онлайн ҳимоя намоянд.
4. Ба аттестатсияи хатм донишҷӯёне роҳ дода мешаванд, ки талаботи нақша ва барномаҳои таълимиро пурра иҷро намудаанд. Рӯйхати чунин хатмкунандагон аз тарафи декани факултет омода шуда, се ҳафта пеш аз оғози аттестатсияи хатм бо фармоиши ректор (директор)-и муассисаи таҳсилоти олии касбӣ тасдиқ карда мешавад.
5. Ба комиссияи аттестатсияи хатм аз тарафи садорати факултет барои ҳар як хатмкунанда ҳуҷҷатҳои зерин пешниҳод карда мешаванд:
	* + маълумотномаи академии хатмкунанда ё транскрипт;
		+ рисолаи хатми муқовабандӣ кардашуда бо ҳамаи имзоҳои зарурӣ;
		+ хулосаи роҳбари рисолаи хатм;
		+ тақризи муқарризони рисолаи хатм;
		+ нусхаи фармоиш оид ба роҳ додан ба аттестатсияи хатм.
6. Муқарризони рисолаҳои хатм аз тарафи декани факултет бо пешниҳоди мудирони кафедраҳо таъин карда мешаванд.
7. Комиссияи аттестатсияи хатм бо иштироки на кам аз 3 нафари аъзоён гузаронида мешавад.
8. Вақти қабули аттестатсияи хатми як хатмкунандаи ҳамаи зинаву шакли таҳсилоти олии касбӣ ба истиснои магистратура барои супоридани имтиҳони давлатӣ то 30 дақиқа ва ҳимояи рисолаи хатм низ то 30дақиқа вақт ҷудо карда мешавад. Ба хатмкунанда барои баёни маърӯзаи омодакардааш нисбат ба натиҷаи рисолаи хатм то 15 дақиқа вақт дода мешавад.

Дар зинаи магистратура бошад, барои қабули аттестатсияи хатм аз як хатмкунанда то 45 дақиқа вақт ҷудо карда мешавад.

1. Натиҷаи аттестатсияи хатм дар рӯзи баргузории аттестатсия баъди пур кардани протоколи ҷаласаи комиссия аз тарафи раиси комиссия эълон карда мешавад.

Дар ҳолати норозӣ будан аз баҳои гузошташудаи комиссияхатмкунанда метавонад ба таври шифоҳӣ ба раиси комиссия муроҷиатнамояд. Дар рӯзи баргузории аттестатсияи хатм раиси комиссия ҳуқуқ дорад бо хатмкунанда тариқи суҳбат саволу ҷавоб кунад. Баъди ҷавобҳои дурусту саҳеҳ баҳои гузошташуда метавонад иваз карда шавад.

1. Натиҷаи аттестатсияи хатм дар шакли анъанавии таҳсилот бо баҳоҳои«аъло», «хуб», «қаноатбахш» ва «ғайриқаноатбахш» ифода меёбад. Ба хатмкунандагоне, ки на камтар аз 75% имтиҳонҳои ҷориро бо баҳои «аъло» ва боқимондаро бо баҳои «хуб» супорида, рисолаи хатм ва имтиҳон(ҳо)и давлатиро бо баҳои «аъло» ҷамъбаст менамоянд, «дипломи аъло» дода мешавад.
2. Натиҷаи аттестатсияи хатм дар зинаҳои таҳсилоти бисёрзинагӣ - бакалавриат ва магистратура бо баҳоҳои A, A-, B+, B, B-, C+, C, C-, D+, D ифода меёбад. Ба хатмкунандагоне, ки на камтар аз 75% имтиҳонҳои ҷориро бо баҳои A(A, A-ё ба онҳо эквивалент) ва боқимондаро бо баҳоиB (B+, B, B- ё ба онҳо эквивалент) супорида, рисолаи хатм ва имтиҳон (ҳо)-и давлатиро бо баҳои Aҷамъбаст менамоянд, «дипломи аъло» дода мешавад.
3. Ба хатмкунанда, ки дар давоми таҳсил имтиҳони як ё якчанд фанро бо сарбории умумии аз 18 кредит ё 432 соат зиёд такроран супоридааст ё баҳояшро иваз намудааст, новобаста аз натиҷаҳо “дипломи аъло” дода намешавад.
4. Хатмкунандагоне, ки дар яке аз марҳилаҳои аттестатсияи хатм баҳои «ғайриқаноатбахш» гирифтаанд, ҳуқуқи иштирок дар боқимонда марҳилаҳои аттестатсияи хатмро аз даст намедиҳанд.
5. Дар сурати ғайриқаноатбахш баҳогузорӣ кардани ҳимояи рисолаи хатм ё бесабаб ҳозир нашудани хатмкунанда ба ҳимояи рисолаи хатм комиссияи аттестатсияи хатм барои хориҷ намудани хатмкунанда аз муассисаи таълимӣ бе нигоҳдошти номи мавзуъ ва роҳбари рисолаи хатм ба раёсат пешниҳод менамояд ва ин дар фармоиши ректори (директори) муассисаи таҳсилоти олии касбӣ оид ба хориҷи хатмкунанда инъикос карда мешавад. Дар ин ҳолат баъди барқароршавӣ хатмкунанда дар семестри охирон бапуррагӣ таҳсил мекунад.
6. Дар ҳолати босабаб ҳозир нашудани хатмкунанда ба ҳимояи рисолаи хатм, дар мавриди пешниҳоди маълумотномаи тиббӣ ё дигар ҳуҷҷатҳои тасдиқкунанда дар давоми 3 рӯзи баъди рӯзи ҳимоя бо фармоиши ректор (директор)-и муассисаи таълимӣ бо нигоҳдошти номи мавзуъ ва роҳбари рисолаи хатмтанҳо аттестатсияи хатм ба соли дигар гузаронида мешавад.
7. Хатмкунандагоне, ки рисолаи хатмашонро ҳимоя накардаанд ва ё аз имтиҳони давлатӣ нагузаштаанд, дар муддати то панҷ соли баъди хориҷ шудан ба аттестатсияи хатм роҳ дода мешаванд. Баъди гузаштани муҳлати панҷ сол хатмкунандагон бо иҷозати мақомоти ваколатдор дар соҳаи маориф ба курси мувофиқ барқарор карда мешаванд.
8. Дар мавриди пур кардани замимаи диплом, агар хатмкунанда аз як фан якчанд баҳо дошта бошад, баҳои имтиҳони охирини ӯ ба ҳисоб гирифта мешавад.
9. Ба хатмкунандагоне, ки дар имтиҳони давлатӣ ё ҳимояи рисолаи хатм баҳои «ғайриқаноатбахш» гирифтаанд, ба ҷойи диплом маълумотнома дар бораи таҳсил ва маълумотномаи академӣ дода мешавад.
10. Ба хатмкунандагон дар ҷаласаи комиссияи аттестатсияи хатм бо таври кушода мувофиқи овозҳои аъзои комиссия баҳо гузошта мешавад. Дарсурати баробар будани овозҳо, овози раиси комиссияи аттестатсияи хатм ҳалкунанда ҳисобида мешавад.
11. Ба хатмкунандагоне, ки аз аттестатсияи хатм гузаштаанд, дар асоси қарорҳои комиссияи аттестатсияи хатм бо фармоиши ректор (директор) дараҷаи тахассус, диплом ва нишони сарисинагӣ додамешавад.
12. Барои ҳар як ҷаласаи комиссияи аттестатсияи хатм нисбат ба ҳар як хатмкунанда протоколҳое, ки шакли онҳо дар замимаи 1 ва 2 оварда шудааст ва якҷоя бо ин Низомнома аз тарафи Вазорати маориф ва илми Ҷумҳурии Тоҷикистон тасдиқ шудаанд, тартиб дода шуда, дар онҳо раис ва аъзои комиссияи аттестатсияи хатм имзо мегузоранд. Протоколҳо дар китоби баставу муҳрзадамуқовабандӣ шуда, пур карда мешаванд.
13. Баъди ба анҷом расидани кори комиссияи аттестатсияи хатм раисони комиссия ҳисобот оид ба фаъолияташонро таҳия менамоянд. Дар ҳисоботи таҳияшудаи раиси комиссия бояд масъалаҳои зерин инъикос ёбанд:
	* + омодагии муассисаи таҳсилоти олии касбӣ, факултет ва кафедраҳо барои гузаронидани аттестатсияи хатм;
		+ тавсифи мундариҷа ва шакли барномаҳои таълимии аттестатсияи хатм, саволномаҳо, билетҳо ва мувофиқати онҳо бо барномаи таҳсилот;
		+ таҳлили савияи илмӣ ва назариявию амалии хатмкунандагон аз рӯйи ихтисос ва мувофиқати онҳо ба вазифаҳое, ки аз сиёсати давлатӣ дар соҳаи маориф бармеоянд;
		+ тавсифи мавзуи рисолаҳои хатм, сифати амалан ба анҷом расонидан ва хусусияти назариявӣ-амалии онҳо;
		+ таҳлил ва баҳодиҳӣ ба сифати донишу малака ва сатҳи салоҳияти соҳибшудаи хатмкунандагон;
		+ пешниҳоди хатмкунандагон барои идомаи таҳсил дар зинаи навбатии таҳсилот;
		+ пешниҳоди тавсияҳо ҷиҳати паҳни намудани таҷрибаи пешқадам;
		+ дар заминаи камбудию норасоиҳои бавуҷудомада хулоса ва пешниҳод барои беҳтар шудани аттестатсияи хатм.
14. Ба ҳисобот натиҷаҳои зерин ба шакли ҷадвалҳо бояд замима гарданд:
15. Натиҷаи имтиҳонҳои давлатӣ дар шакли ҷадвали 1. Барои ҳар як имтиҳони давлатӣ дар ҷадвали алоҳида.
16. Натиҷаи ҳимояи рисолаҳои хатм дар шакли ҷадвали 2.

**Ҷадвали 1**

|  |  |
| --- | --- |
| Рамзваномиихтисос |  |
| Шумораи хатмкунандагон, нафар |  |
| Шумораи иштирок надоштагиҳо, нафар |  |

| Ифодаи ҳуруфии баҳо | Ифодаи ададии баҳо | Ифодаи анъанавии баҳо | Шумораи хатмкунандагони чунин баҳо гирифта |
| --- | --- | --- | --- |
| А | 4,0 | Аъло |  |
| А- | 3,67 |  |
| В+ | 3,33 | Хуб |  |
| В | 3,0 |  |
| В- | 2,67 |  |
| С+ | 2,33 | Қаноатбахш |  |
| C | 2,0 |  |
| C- | 1,67 |  |
| D+ | 1,33 |  |
| D | 1,0 |  |
| Fx | 0 | Ғайриқаноатбахш |  |
| F | 0 |  |

|  |
| --- |
| **Ҷадвали 2** |
| № | Рамз ва номи ихтисос | Шумораи хатмкунандагон | Шумораи хатмкунандагони иштирок надошта | Шумораи тавсия шудагон ба зинаи | Шумораи тавсияшудагон ба |
| Бакалавриат | Мутахассис | Магистратура | Бакалавриат | Мутахассис | Магистратура | Магистратура | ДокторPhD | Дипломиаъло | Дипломимуқаррарӣ |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

1. Ҳисоботи раиси комиссияи аттестатсияи хатм баъди ба итмомрасии аттестатсия омода шуда, дар давоми 3 рӯз дар ҷаласаи навбатӣ ё ғайринавбатии шӯрои олимони факултет бо иштироки бевоситаи раиси комиссияи аттестатсияи хатм муҳокима ва тасдиқ мешавад.
2. Маълумотномаи таҳлилии фаъолияти комиссияҳои аттестатсияи хатм аз ҷониби воҳидҳои сохтории раёсати муассисаи таҳсилоти олии касбӣ, ки ба таълим ва илм вобастаанд, таҳия гардида, дар муддати ду ҳафта баъди интиҳои давраи аттестатсияба таври хаттӣ ва электронӣ ба Вазорати маориф ва илми Ҷумҳурии Тоҷикистон пешниҳод карда мешавад.

Замимаи1

**ВАЗОРАТИ МАОРИФ ВА ИЛМИ ҶУМҲУРИИ ТОҶИКИСТОН**

**НОМИ МУАССИСАИ ТАҲСИЛОТИ ОЛИИ КАСБӢ**

# ПРОТОКОЛИ№ \_\_\_\_

љаласаи комиссияи аттестатсияи хатм
оид ба қабули имтиҳони давлатӣ

|  |  |
| --- | --- |
| “\_\_\_”\_\_\_\_\_\_\_ соли 20\_\_\_ | ш.\_\_\_\_\_\_\_\_\_\_\_\_\_\_\_ |

аз фан(ҳо)и \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Иштирок намуданд:

Раис

(унвон,номунасаб)

Аъзоён

(унвон,номунасаб)

хатмкунанда

(ному насаб)

Рамз ва номи ихтисос \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зинаи таҳсилот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Саволҳои билет

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Саволҳои иловагӣ 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Тавсифи умумии ҷавоби донишҷӯ ба саволҳо:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қарори комиссияи аттестатсияи хатм:**

Баҳои донишҷӯ аз имтиҳони давлатӣ \_\_\_\_\_\_\_\_\_\_\_\_\_ ҳисобида шавад.

Хулосаҳои махсуси аъзоёни комиссияи аттестатсияи хатм \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Раис

(ному насаб) (имзо)

Аъзоёи

(ному насаб) (имзо)

Котиб

(номунасаб, имзо)

Замимаи 2

**ВАЗОРАТИ МАОРИФ ВА ИЛМИ ҶУМҲУРИИ ТОҶИКИСТОН**

**НОМИ МУАССИСАИ ТАҲСИЛОТИ ОЛИИ КАСБӢ**

# ПРОТОКОЛИ№ \_\_\_\_

љаласаи комиссияи аттестатсияи хатм
оид ба ҳимояи рисолаи хатм

|  |  |
| --- | --- |
| “\_\_\_”\_\_\_\_\_\_\_\_\_ соли 20\_\_\_ | ш.\_\_\_\_\_\_\_\_\_\_\_\_\_\_\_ |

Иштирок намуданд:

Раис

(унвон,номунасаб)

Аъзоён

(унвон,номунасаб)

хатмкунанда

(ному насаб)

Рамҳ ва номи ихтисос \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зинаи таҳсилот \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мавзуи рисола: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Роҳбари илмӣ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Маводи ба комиссия пешниҳод кардашуда:

1. Маълумотномаи академӣ / транскрипт\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(факултет, маркази бақайдгирӣ)

 аз«\_\_\_»\_\_\_\_\_\_\_\_\_\_ с.20\_\_\_\_

Дар муддати таҳсил аз тарафи хатмкунанда \_\_\_\_\_ имтиҳон ва \_\_\_\_\_\_ санҷишҳо мутобиқ ба нақшаи таълимӣ супорида шудааст.

2. Рисолаи хатми муқовабандӣ шуда дар\_\_\_\_\_ саҳифа

3. Замимаҳои рисола: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(нақшаҳо, макетҳо, барномаҳо ва ба монанди инҳо)

3. Хулосаи роҳбар

4. Тақризи \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Маводи иловагӣ

Баъд аз баёни маърӯза нисбат барисолаи хатм ба хатмкунанда саволҳои зериндода шуд:

1.

(номунасабишахсисаволдиҳандавамазмунисавол)

1.

1.

**Қарори комиссияи аттестатсияи хатм**

1. Ҳисобида шавад, ки хатмкунанда\_\_\_\_\_\_\_\_\_\_\_\_\_\_\_\_\_\_\_\_рисолаи хатмро бо баҳои \_\_\_\_\_\_\_ҳимоя намуд.
2. Ба \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ному насаби хатмкунанда)

дараҷаи

тахассуси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ба ғайр аз зинаи магистратура)

аз рӯйи ихтисоси

 додашавад.

Дипломи

(муқаррарӣ,аъло)

Қайд карда шуд,ки

Раиси КАХ \_\_\_\_\_\_\_\_\_\_\_\_\_\_\_\_

(ному насаб) (имзо)

Аъзои КАХ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(ному насаб) (имзо)

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Котиб \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ному насаб, имзо)